***PRESSEMELDING Oslo 13.oktober 2017***

**Stor ombygging av Montér Stabekk**

Montér Stabekk har i den siste tiden vært underlagt store ut- og ombyggingsprosesser. Nå gleder de seg til å ønske kunder velkommen til en bedre handleopplevelse.

**Betydelig større uteområde og egen "drive-through"**

Den gamle bygningsmassen i Markalléen 1 har blitt revet, og blir nå erstattet med moderne bygg tilpasset en sømløs handleopplevelse. Dette inkluderer et nytt uteområde, temperert listverksrom og utvidet butikk. Nye Montér Stabekk får et betydelig større uteområde enn tidligere, med flere parkeringsplasser og tilpassede områder for visning og lagring av byggevarer. I tillegg vil det nye bygget ha drive-through, slik at kunder kan kjøre direkte inn i lageret og plukke de varene de trenger i et tørt og behagelig klima.

**Nytt listverksrom**

Byggevarehuset kan nå også tilby listverk som er lagret i et støvfritt, fukt- og temperaturstyrt listverksrom. Dette gjør det lettere for kunden da listverket er klart for montering umiddelbart, uten behov for akklimatisering.

«Årsaken til at vi valgte å gjøre en så stor ombygging på Montér Stabekk er at vi ønsker våre kunder en bedre handleopplevelse gjennom enklere tilkomst, større uteområde, et større og bredere varesortiment, og ikke minst at det blir raskere og enklere å finne frem til varene» sier Sondre Opheim, Regiondirektør for Optimera, Region Øst.

**Større sortiment**

Nye Montér Stabekk satser ikke bare sterkt på byggevarer og trelast, men vil også tilby et større sortiment innen maling og tilbehør, parkett- og gulvprodukter, varme, dører og vinduer, sesong- og hageartikler, samt verktøy og festemidler.

«I tillegg til at vi nå får et større uteområde og et moderne bygg for trelast og byggevarer, utvikler vi stadig vår eksisterende butikk hvor våre kunder vil finne alt de behøver til sine små og store prosjekter» sier Opheim.

Montér Stabekk, tidligere Montér Ragnar Næss, ble kjøpt opp av Optimera i 2013, med overtakelse 2. januar 2014. Oppkjøpet var en viktig del av Optimeras satsing på å styrke distribusjon rundt Oslofjorden. Utbyggingen av varehuset bidrar til å styrke den totale kundeservicen og tilbudet fra Optimera på det sentrale Østlandet.

Nye Montér Stabekk åpner 19. oktober med gode åpningstilbud!

For ytterligere informasjon, ta kontakt med:

Sondre Opheim

Regiondirektør, Region Øst

sondre.opheim@optimera.no

+47 905 88 718

Optimera er Norges største aktør innen salg og distribusjon av byggevarer, trelast og interiør med mer enn 160 utsalgssteder og 10 milliarder kroner i omsetning. Virksomheten innbefatter Optimera Proff, Optimera Handel, Optimera Logistikk, Optimera Byggsystemer og kjedene Montér, Flisekompaniet og Byggi.

Optimera er en del av det internasjonale konsernet Saint-Gobain, som har 170 000 medarbeidere i 67 land og er Europas største distributør av byggevarer.